شاہ رفیع الدین ہمدانی



تعارف 

سید شاہ رفیع الدین ہمدانی 10 فروری 1990 کو کراچی میں پیدا ہوئے۔ آپ سادہ مزاج ،سنجیدہ ،مہذب ،شائستہ اور خاموش طبع انسان ہیں ۔

دنیاوی تعلیم : 
آپ نے کلفٹن ہائی سکول سے او لیول(O Levels) شاندار نمبروں سے 2006 میں  پاس کیا اور بحریہ کالج سے اے  (A Levels)لیول کرکے اپنی محنت اور قابلیت سے انسیٹیوٹ آف بزنس ایڈمنسٹریشن(Institute of Business Administration, Karachi)میں داخلہ لے لیا اور بی بی اے(BBA) مکمل کیا ۔ اس کے علاوہ آپ نے باہچیشیر یونیورسٹی استنبول (Bahcesehir University, Istanbul) سےایک سال ڈیجیٹل مارکیٹنگ میں تخصص بھی کر رکھا ہے۔

دینی تعلیم : 
آپ دنیاوی تعلیم کے ساتھ دینی علوم کے زیور سے بھی آراستہ ہیں ،آپ نے درس نظامی یعنی عالم کورس اور تخصص فی الفقہ    جامعۃ علیمہ اسلامیہ المعروف اسلامک سینٹر (Islamic Center)سے2019 میں مکمل کیا ہے۔

زبانوں میں مہارت : 
اردو ،انگریزی اور عربی زبان پر آپ خاصی مہارت رکھتے ہیں اورروانی سے انگریزی بولتے اور لکھتے ہیں ۔

والد گرامی : 
آپ کے والد گرامی سید منظور احمد شاہ صاحب ہمدانی رحمۃ اللہ علیہ  پیر سیال  خواجہ قمر الدین سیالوی رحمۃ اللہ علیہ کے خلیفہ اور عالم اسلام کی مشہور شخصیات میں سے ایک تھے ،انہوں نےساری  زندگی دین کی خدمت میں گزار دی ،ان کی بدولت بہت سے تعلیمی ادارے قائم ہوئےاور درجنوں مساجد بنیں ،بڑے شاہ صاحب  ایک عرصے سے ادارہ انجمن قمر الاسلام سلیمانیہ، کلفٹن، کراچی میں مقیم تھے ،بڑے شاہ صاحب کو سید شاہ رفیع الدین ہمدانی صاحب پر بڑا اعتماداوربھروسہ  تھا ،اسی وجہ سے انہوں نے آپ کو ہی اپنا جانشین مقرر کیا تھا ،آج  ان کے بعدآپ ہی اس  ادارے کے ناظم اعلی ہیں  اور بڑے شاہ صاحب کی نماز جنازہ پڑھانے کا شرف بھی مفتی شاہ رفیع الدین صاحب کو حاصل ہے ۔

زندگی کا پلٹا : 
ابتدا آپ  اپنے ایکسپورٹ کے کام میں مشغول تھے اور بیس سال کی عمر  میں ہی مستحکم ہو گئے تھےپھر  استنبول ترکی میں  کچھ ایسے مشاہدات ہوئے اور والد صاحب کی ترغیبات یاد آئیں تو آپ نے اپنے کاروبار کو چھوڑا اور دینی تعلیم کے حصول کے لیے پاکستان آگئے ،الحمد للہ اس وقت سے آپ دین کے کاموں میں والد صاحب کی طرح مشغول ہیں ۔

کامیابیاں : 
انجمن  قمر الاسلام سلیمانیہ کے ادارتی معاملات سنبھالنے کے ساتھ ساتھ علمی و تحقیقی مزاج رکھنے کی وجہ سے2017 سے آپ ڈاکٹر حبیب الرحمن صاحب کے ہمراہ سیرت ریسرچ سینٹر میں بطور  مشرف اور مدیر کام کر رہے ہیں ،یہ ادارہ سیرت النبی ﷺ کے حوالے سے ایک معروف نام ہےجو  نبی کریم ﷺ کی سیرت مبارکہ پر دنیا کی تیرہ بڑی زبانوں میں سو سو جلدوں پر مشتمل انسائیکلوپیڈیا لکھنے میں مصروف ہے ،اس وقت اردو اور انگلش میں اس ادارے کی طرف سے سیرت النبی انسائیکلوپیڈیا کے نام سے پانچ ضخیم جلدیں پیش کی جاچکی ہے ،جسے عوام و خواص میں خاصی پزیرائی ملی ہے ۔

اس کے علاوہ  آپ نے ٹرانسلیشنز آف دی ان ٹرانسلیٹیبل  قرآن (Translations  of the Untranslatable Quran)  اور کیمبرج او لیول اسلامیات (Cambridge O Level Islamiyat, Endorsed by Cambridge International Examinations Syndicate) میں بھی اپنی علمی خدمات پیش کی ہیں۔  مزید یہ کہ اسلام اور اس کے متعلقات پر آپ وقتا فوقتا ان لائن اپنے لیکچرز ریکاڈ کرواتے رہتے ہیں۔